Република Србија

Oпштина Гаџин Хан

ОПШТИНСКО ВЕЋЕ

Број :06-400-332/22-III

31.08.2022. године

ГАЏИН ХАН

На основу члана 5. Закона о буџетском систему (,,Сл. гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,103/2015,103/2015,99/2016,113/2017,95/2018,31/2019,72/2019,149/2020 и 118/2021), члана 30.Одлуке о буџету општине Гаџин Хан за 2022. годину (,,Службени лист града Ниша,, број 116/2021) и Предлога Општинске управе Гаџин Хан број 400-606/22-IV/01 од 06.07.2022. године­, Општинско веће општине Гаџин Хан доноси

**Р Е Ш Е Њ Е**

**О УВЕЋАЊУ АПРОПРИЈАЦИЈЕ**

У оквиру средстава утврђених Одлуком о буџету општине Гаџин Хан за 2022. годину (,,Службени лист града Ниша,116/2021) врши се увећање апропријација из **извора 07** – Трансфери од других нивоа власти на следећи начин:

- на страни прихода:

**Конто 733150-Текући трансфери од других нивоа власти у корист нивоа општина**

**733154 – Текући наменски трансфери од других нивоа власти у корист нивоа општина**

1. **за износ од 500.000,00 динара**

- на страни расхода:

**Раздео 5**

**Глава 5.02.- Народна библиотека ,,Бранко Миљковић,, Гаџин Хан**

**Програм 13 – Развој културе и информисања**

**Програмска активност 1201-0002 – Јачање културне продукције и уметничког стваралаштва**

**Функционална класификација 820 – Услуге културе**

**-Позиција 132**

**Економска класификација 423000-Услуге по уговору -500.000,00**

(423400-Услуге информисања-200.000,00 и 423900-Остале опште услуге-300.000,00)

**О б р а з л о ж е њ е**

Чланом 5. Закона о буџетском систему (,,Сл. гласник РС” бр. 54/2009, 73/2010, 101/2010, 101/2011, 93/2012, 62/2013, 108/2013, 142/2014, 68/2015, 103/2015, 103/2015, 99/2016, 113/2017, 95/2018, 31/2019, 72/2019, 149/2020 и 118/2021), предвиђено је да буџетски приходи и примања који припадају Републици Србији, односно локалној власти, распоређују се и исказују по врстама.Буџетски расходи и издаци Републике Србије, односно локалне власти одређују се по појединачној намени у буџету.Приходи и примања се исказују у укупно оствареним износима, а расходи и издаци у укупно извршеним износима.Уколико се поједини приходи и примања, расходи и издаци, као и буџет локалне власти утврђују релативно, као проценат буџета или расхода буџета Републике Србије, односно буџета локалне власти, њихов износ, односно висина утврдиће се примењујући, као основицу, пореске приходе.Изузетно, у случају да виши ниво власти својим актом определи нижем нивоу власти наменска средства за надокнаду штета услед елементарних непогода, локални орган управе надлежан за финансије на основу тог акта отвара одговарајуће апропријације за извршавање издатака по том основу.Изузетно, у случају да један ниво власти својим актом определи другом нивоу власти наменска трансферна средства, као и у случају уговарања донације, чији износи нису могли бити познати у поступку доношења буџета, односно финансијског плана организација за обавезно социјално осигурање, орган управе надлежан за финансије на основу тог акта отвара одговарајуће апропријације за извршавање расхода и издатака по том основу.Буџетски приходи и примања морају бити у равнотежи са буџетским расходима и издацима.Корисник буџетских средстава може стварати обавезе и користити буџетску апропријацију до износа утврђеног за поједину намену у буџету, односно до износа апропријације утврђене у оквиру програма.Наплата прихода није ограничена износима исказаних прихода у буџету.

. Решењем Министарства за бригу о селу број 276-401-00-547/1/2022-01 од 10.06.2022. године општини Гаџин Хан су додељена бесповратна средства у износу од 500.000,00 динара за одржавање манифестације ,,Михољски сусрети села,,. Дана 22.06.2022.године између општине Гаџин Хан и Министарства за бригу о селу склопљен је уговор број 400-311/22-I (276-401-00-547/2/2022-0) којим су уређени међусобни односи, права, обавезе и одговорности. Одржавање манифестације ,,Михољски сусрети села,, за коју су додељена бесповратна средства мора бити спроведено најкасније до 01.12.2022.године. Манифестација ће се организовати у селу Горњи Барбешсептембра месеца са следећим активностима: кореоревија (представљање оригиналне народне ношње, такмичење за најлепшу мушку и женску), такмичење у традиционалном народном певању, свирање на традиционалним народним музичким инструментима, такмичење у припреми традиционалних специјалитета заплањске кухиње, изложба народне ношње, делова покућанства и друго, продајна изложба меда и других пчелињих производа. На манифестацији ће учествовати културно-уметничка друштва, плесне школе и естрадни уметници. Министарство за бригу о селу је средства од 500.000,00 динара уплатило општини 04.07.2022.године (извод број 163) за следеће намене:

-превоз учесника манифестације - 423911- 150.000,00

-закупна осветљења и озвучења - 423911- 70.000,00

-дизајн, штампа и израда промотивног материјала -423419- 200.000,00

-хонораре комисије, судија, чланова жирија – 423911- 80.000,00

\_\_\_\_\_\_\_\_\_\_\_\_\_\_\_

500.000,00

Манифестација ће бити реализована преко Народне библиотеке ,,Бранко Миљковић,, и да би се почело са спровођењем поступка набавки потребно је у Одлуци о буџету општине Гаџин Хан за 2022. годину извршити увећање апропријација за износ од **500.000,00** динара.

У моменту доношења Одлуке о буџету за 2022.годину ова средства нису планирана обзиром да је уговор са Министарством за бригу о селу закључен 22.06.2022.године.

На основу свега горе изложеног доносимо Решење о увећању апропријације у Одлуци о буџету општине Гаџин Хан за 2022.годину.

ПРЕДСЕДНИК

ОПШТИНСКОГ ВЕЋА

Милисав Филиповић